Man sterf ná hy wou toets of koeëlvaste baadjie 'nog werk'
JY LEES NOU Man sterf ná hy wou toets of koeëlvaste baadjie 'nog werk'
Volgens verskeie berigte was Joaquin Mendez (23) van die Amerikaanse deelstaat Florida en sy neef verlede naweek tuis toe die voorval gebeur het.
'n Man van Amerika is doodgeskiet ná hy 'n ou koeëlvaste baadjie wou toets.
'n Man van Florida se neef het hom doogeskiet nadat hy wou kyk of 'n koeëlvaste baadjie nog werk, sê die polisie https://t.co/QBmafgrQ4q pic.twitter.com/Suvu1dB4V4 — 48 Hours (@48hours) September 12, 2016
Die oorledene het glo hardop gewonder of die ou baadjie, wat hy vermoedelik iewers gevind het, nog in 'n werkende toestand is. Kort voor lank het sy neef, Alexandro Garibaldi (24), na wat berig word 'n vuurwapen uitgepluk en gesê: "Kom ons kyk."
Die polisie het 'n paar minute ná die skietvoorval op die toneel opgedaag waar hulle Joaquin buite met 'n skietwond in die bors gekry het.
Alexandro het aanvanklik vir die polisie gesê dat hy sy neef so gewond aangetref het nadat hy 'n skoot gehoor het, maar 'n ooggetuie het sy storie betwis en vertel die twee wou die koeëlvaste baadjie toets.